‘ફ્રેસ્કો’લુલયેતાનો પહેલો અંગ્રેજી ભાષામાં પ્રગટ થયેલો કાવ્ય સંગ્રહ છે.સર્જક સહિત કુલ અગ્યાર અનુવાદકોનું એક સાથે કામ કરતું અનેરું તંત્ર છે,એની પાછળ એ પણ કારણ હોઇ શકે કે એ ભાષા એટલી જટીલ હશે કે એક અનુવાદકથી સંપૂર્ણ કામ કરવું શક્ય નહીં હોય,અથવા એક અનુવાદક પાસેથી પાંચ-છથી વધારે કાવ્યો અનુવાદ કરાવવા ભરોસા પાત્ર નહીં હોય! છતાં,અનેક હાથે અનુવાદ થયાં હોવાં છતાં,અને વીસમી સદીના વળાંક સુધી આલ્બેનિયામાં તુર્કીભાષા પણ વપરાતી હતી,તે જોતાં સંગ્રહના ધ્વનિંમાં એકરૂપતા જળવાયેલી છે.એ કાવ્યધ્વનિંમાં સ્પષ્ટોક્તિ અને સામર્થ્ય અંગ્રેજીમાં પણ અનુભૂતક્ષમ છે.અનુવાદ આંટીઘૂંટી વગરના,સરળભાષી,અ-છાંદસ અને ભારે કે લાંબા શ્બ્દપ્રયોગ વગરના છે.કાવ્ય પ્રમાણમાં સંક્ષિપ્ત છે,પરિણામે મિતભાષી છે.